OpenLLM-France/wikimedia huggingface dataset:
# The Wrong Mans

The Wrong Mans BBC Television ekoiztetxearen umorezko drama telesail britaniarra izan zen, Hulu sareko telebista plataforma estatubatuarrarekin elkarlanean ekoiztua. 2013ko irailaren 24an estreinatu zuten Erresuma Batuan BBC Two telebista katean.

## Argumentua

Oharra: Atal honek istorio osoa edo amaiera argitzen du.
Sam Pinkett (Mathew Baynton) eta Phil Bourne (James Corden), biak Bracknellgo udaleko lankideak, krimen, konspirazio eta usteldura-sare zoro, baina larri baten atzaparretan eroriko dira Samek auto-istripu baten lekuan aurkitutako telefono mugikorrean dei bati erantzun ostean.

## Aktoreak

* Mathew Baynton - Sam Pinkett bezala
* James Corden - Phil Bourne bezala
* Sarah Solemani - Lizzie Green bezala
* Tom B-den - Noel Ward bezala
* Paul Cawley - Alan bezala
* Chandeep Uppal - Sabrina bezala
* Dawn French - Linda Bourne bezala
* Nick Moran - Nick Stevens bezala
* Emilia Fox - Scarlett Stevens bezala
* David Calder - Mr. Reid bezala
* Benedict Wong - Mr Lau bezala
* Andrew Koji - J-on Lau bezala
* Christina Chong - May Wu bezala
* Dougray Scott - Jack Walker agentea bezala
* Stephen Campbell Moore - Paul Smoke bezala
* Karel Roden - Marat Malankovic bezala
* Duncan Pow - Petr bezala
* Alec Utgoff - Yuri bezala
* Rebecca Front - Cox bezala
* Bertie Carvel - Nathan Cross bezala
* Trevor Cooper - Harry goardia bezala

## Kanpo estekak

* Datuak: Q15080777
# The World of the Married

The World of the Married (Hangul: 부부의 세계; RR: Sarangui Bulsichak) 2020ko Hego Koreako telesaila da Kim Hee-ae, Park Hae-joon eta Han So-hee aktoreekin. BBC One-k Suranne Jones protagonista duen Doctor Foster-ren dramaturgian oinarrituta, ezkondutako bikote baten istorioa kontatzen du, bata bestearen traizioak mendeku, mina, barkamena eta sendatzeko zurrunbilo bat sorrarazten baitu. JTBCn emititzen zen ostiralean eta larunbatean 22:50ean (KST) 2020ko martxoaren 27tik maiatzaren 16ra.
The World of the Married Koreako kable bidezko telebistaren historiako dramarik onena da, SKY Castle gaindituz bere azken atala nazio mailako% 28,371ko balorazioa izan zen. Kable telebistako drama baten batez besteko baloraziorik altuena izan zuen. Batez besteko% 18,829 izan zen. Bere edukiak ere arreta eta eztabaida ikaragarriak sortu zituen. Drama kritikarien kritika positiboak jaso ziren gidoi, zuzendaritza eta antzezpenengatik. Mo Wan-il zuzendari onenaren saria lortu zuen eta Kim Hee-ae aktore onenaren saria irabazi zuten 56. Baeksang Arts Awards sarietan.

## Pertsonaiak

* Kim Hee-ae: Ji Sun-woo
* Park Hae-joon: Lee Tae-oh
* Han So-hee: Yeo Da-kyung
* Park Sun-young: Go Ye-rim
* Kim Young-min: Son Je-hyuk
* Chae Gook-hee: Sul Myung-sook
* Lee Geung-young: Yeo Byung-gyu
* Kim Sun-kyung: Uhm Hyo-jung
* Jeon Jin-seo: Lee Joon-young
* Shim Eun-woo: Min Hyun-seo

## Kanpo estekak

* Datuak: Q79997161
* Multimedia: The World of the Married / Q79997161
# The Wreck of the Mary Deare (filma)

The Wreck of the Mary Deare (euskaraz: "'Mary Dearen naufragioa"), thriller filma da, Michael Anderson zinemagile ingelesak 1959an zuzendu zuena. Hammond Innes idazlearen 1956ko izenburu berdineko eleberrian oinarriturik dago. Gary Cooper, Charlton Heston, Michael Redgrave, Cecil Parker, Richard Harris eta John Le Mesurier izan ziren aktore nagusiak.

## Argumentua

Oharra: Atal honek istorio osoa edo amaiera argitzen du.
Mantxako kanala, John Sands (Charlton Heston) erreskateontzi bateko kapitainak Hong Kong portutik datorren Mary Deare zamaontzia itsasoan noraezean topatu berri du. Barnean, ezkutaturik, Gideon Patch (Gary Cooper) gizaseme misteriotsua dago, naufragioaren gertaera ikusi eta ontziak bere norabidea zergatik aldatu duen dakien lekuko bakarra. Gainera, ziur dago bere lekukotasunak ontziaren jabeek aseguruetxeari iruzur egitea ekidin dezakela.

## Aktoreak

* Gary Cooper: Gideon Patch
* Charlton Heston: John Sands
* Michael Redgrave: Nyland jauna
* Emlyn Williams: Sir Wilfred Falcett
* Cecil Parker: Agintaria
* Alexander Knox: Petrie
* Virginia McKenna: Janet Taggart
* Richard Harris: Higgins
* Ben Wright: Mike
* Peter Illing: Gunderson
* Terence De Marney: Frank
* Charles Davis: Yules

## Kanpo estekak

* IMDBko fitxa irakurgai (Ingelesez)
# The Worst Journey in the World

The Worst Journey in the World (euskaraz Munduko Bidaiarik Txarrena) 1910-1913 bitartean Robert Falcon Scott esploratzailearen zuzendaritzapean Antartikara burututako Terra Nova espedizioaren memoria edo oroitza-txostena da. 1922an espedizio hartako bizirik irten zen Apsley Cherry-Garrard taldekideak idatzi eta argitaratu zuen. Espedizio hartako zailtasunak modu zintzoan eta argitasunez deskribatzeagatik goraipamen ugari jaso zituen: bai espedizioaren amaiera tragikoaren kausak, nahiz muturreko egoeretan gizakiaren sufrimendu edo oinazearen esanahia (baldin badago).
2001an National Geographic Adventure aldizkariak The Worst Journey in the World liburua "garai guztietako abentura liburu onena" izendatu zuen.
2007ko apirilean BBC telebita kateak liburuan oinarritua eta izenburu berdina zeraman dokumental bat aireratu zuen. Dokumental hau Mark Gatiss gidoigile, aktore eta idazleak zuzendu zuelarik.

## Erreferentziak

* ↑ National Geographic Adventure

## Bibliografia

* Apsley Cherry-Garrard (1965). The Worst Journey in the World. 656. orr. Cherry. ISBN 978-0140095012. (Gaztelaniaz)

## Kanpo estekak

* The Worst Journey in the World liburua irakurgai. Gutenberg Proiektua. (Ingelesez)
* Datuak: Q385926
* Multimedia: The Worst Journey in the World (1922, Cherry-Garrard) / Q385926
# The Wrestler (2008ko filma)

The Wrestler (euskaraz Borrokalaria) 2008ko Darren Aronofsky estatubatuar zinema zuzendari eta ekoizleak zuzendu eta ekoitzitako kirol drama film bat da. Mickey Rourke, Marisa Tomei eta Evan Rachel Wood aktoreek antzeztu zuten.
65. Veneziako Zinemaldian Urrezko Lehoia saria irabazi zuen. Bestalde, bi Oscar Sarien izendapena ere jaso zituen: Gizonezko aktore onenaren Oscar Saria (Mickey Rourke) eta Emakumezko aktore onenaren Oscar Saria (Marisa Tomei).

## Argumentua

Oharra: Atal honek istorio osoa edo amaiera argitzen du.
1980ko hamarkada, Randy "The Ram" Robinson (Mickey Rourke) borrokalari profesional bat da. Hogei urte beranduago, New Jerseyko Elizabeth eremuan, jada lurjota, adinean aurrera eta bere onenak emanda, astebururo diru apur bat irabazteko helburuz borroka semiprofesionaletan borrokatuz jarraitzen du. Borrokaldi baten ondoren, borroka sustatzaile batek haren iraganeko arerio ezagunena zen Ayatollahren (Ernest Miller) aurkako borroka batean parte har dezan proposatuko dio, hain justu ere, biak jendez lepo zegoen Madison Square Garden pabilioian ospatutako 20. urteurrena dela eta. Randyk goi mailako borrokak berriz ere gaztaroko gailurrera eramango duelakoan, proposamena onartuko du.
Laister, bihotzeko gaixotasun bat duela eta hiltzeko arriskua duela jabetuko da. Medikuak berriz ere borroka ez dezan aholkatuko dio, hortaz, bere bizitza ahal duen mailan konpondu eta patuari aurre egitea erabakiko du.

## Aktoreak

* Mickey Rourke: Robin Ramzinski / Randy "The Ram" Robinson
* Marisa Tomei: Pam / Cassidy
* Evan Rachel Wood: Stephanie Ramzinski
* Mark Margolis: Lenny
* Todd Barry: Wayne
* Judah Friedlander: Scott
* Ernest Miller: Bob / "Ayatollah"
* Ajay Naidu: Medic
* Wass Stevens: Nick
* John D'Leo: Adam
* Gregg Bello: Larry
Hainbat borrokalari profesional ere filmean agertzen dira: Andrew Anderson, Robbie E, Necro Butcher, Nick Berk, The Blue Meanie, Sabian, Nate Hatred, Ron Killings, L.A. Smooth, Jay Lethal, Jim Powers, Claudio Castagnoli, Larry Sweeney, Romeo Roselli, John Zandig, Chuck Taylor, Nigel McGuinness, DJ Hyde, Havoc (Kit Cope), Pappadon eta Jay Santana.

## Kanpo estekak

* The Wrestler filmaren iragarkia ikusgai. Youtube.com (Ingelesez)
* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q139326
* Multimedia: The Wrestler (film) / Q139326
# The Wrong Man

The Wrong Man (euskaraz Okerreko Gizona) 1956ko Alfred Hitchcock ingeles zinema zuzendariaren drama filma bat da. Henry Fonda, Vera Miles, Anthony Quayle eta Harold Stone aktoreek antzeztu zuten.
Maxwell Anderson idazlearen Christopher Emmanuel Balestreroren benetazko istorioa liburuan oinaarritua daago, hartan krimen baten egilea izatea leporatu zitzaion gizon errugabe baten istorioa kontatzen da. 1953ko ekainaren 29an Life aldizkarian argitaratutako Herbert Brean kazetariaren Nortasun kasua artikuluan ere oinarritua badago.
Gainontzeko Hitchcocken filmetan ez bezala, honako honetan ingeles zinema zuzendaria filmareen hasieran kamera aurrean hizketan agertzen da eta istorio honetako "hitz bakoitza egia dela" aipatzen du.

## Argumentua

Oharra: Atal honek istorio osoa edo amaiera argitzen du.
Manny (Henry Fonda) bere emazte Rose (Vera Miles) eta bi seme txikiekin bizitza lasaia daraman New York hiriko jazz musikati bat da. Aseguruetxe baterako bisita batean, bertako langile batek pasa zen egunean han ohostu zuen lapur batekin nahastu eta poliziari deituko dio. Hortik aurrera Mannyren odisea latza hasiko da, poliziak taxilotu eta auzoan jazotako hainbat lapurketen arduradun egingo baidu, gainera lekuko nahiz froga guztiek bere erruduntasuna adierazten dute. Diru fiantza ordaaindu ostean espetxetik ateratzean bere errugabetasuna frogatzen saiatuko da baina psikiatriko batean sartuko dute.

## Aktoreak

* Henry Fonda: Manny Balestrero
* Vera Miles: Rose
* Anthony Quayle: O'Connor
* Harold J. Stone: Bowers tenientea
* Charles Cooper: Matthews detektibea
* Nehemiah Persoff: Eugene "Gene" Conforti
* Esther Minciotti: Amatxo Balestrero
* John Heldabrand: Tomasini
* Doreen Lang: Ann James
* Laurinda Barrett: Constance Willis
* Norma Connolly: Betty Todd

## Kanpo estekak

* The Wrong Man filmaren IMDBko fitxa irakurgai (Ingelesez)
* Datuak: Q472390
* Multimedia: The Wrong Man (film) / Q472390
# The X-Files

The X-Files (euskaraz: «X fitxategiak») AEBtako zientzia fikzio eta misteriozko telesaila bat da. 1993ko irailaren 10a eta 2002ko maiatzaren 19a artean Fox telebista katean aireratu zelarik.
1990eko hamarkadako telesaila arrakastatsu eta jarraituenetakoa izan zen, mundu osoan zaletu ugari izatearen ondorioz kultuko telesaila bilakatu zen arte. Gainera bertan maiz aipatu ohi ziren I want to believe ("Sinistu egin nahi dut") edota The truth is out there ("Egia hor kanpoan dago") esaldiak oso ospetsu eta hedatuak bilakatu zituen, bai eta bere protagonista diren Dana Scully (David Duchovny) eta Fox Mulder (Gillian Anderson) ikertzaileak ere, batez ere telesailaren jarraitzaileen ahotan.
2016ko urtarrilaren 24an FOX kateak jatorrizko argumentua eta protagonistak berreskuratzen zituen sei kapituluko telesail laburra pantailaratu zuen.

## Sinopsia

Oharra: Atal honek istorio osoa edo amaiera argitzen du.
Dana Scully eta Fox Mulder FBIko ikertzaileak dira, heuren eguneroko betebeharra FBI berak bitxiegi edo misteriotsuegiak izateagatik lagatako kasuak ikertzean datza, haietako asko naturaz gaindiko fenomeno, mamu edota estralurtarren zantzuekin, hain zuzen ere X fitxategiak deritzanak, horretarako AEBetan barna agertu ohi diren tajuzko azalpenik gabeko kasuak ikertu eta azalpen bat topatzeko asmoz bidaiatuko dute.
Bi ikertzaileen izaerek maiz talka egin ohi dute, Mulder naturaz gaindiko fenomenoekiko sineskorra den bitartean, Scully eszeptikoa da, hasiera batean FBIko agintariek Mulderren ikerpenak zapuzteko asmoz Scully berarekin lanean jarriko dute, azken honek azalpen logikoak topatuko dituelakoan. Telesaila aurrera doan heinean eta bi ikertzaileak kasu bitxietan murgiltzen doazelarik, bien arteko harreman pertsonala ere korapilatu egingo da, adiskidetasuna eta erakarpenaren artean kulunkatuz, nahiz eta lankideen arteko muga inoiz zeharkatu ez.

## Erreferentziak

* ↑ http://www.elperiodico.com/es/noticias/ocio-y-cultura/regreso-fox-expediente-x-files-mulder-scully-4841415

## Kanpo estekak

* The X-Files telesailaren IMDBko fitxa irakurgai
* Datuak: Q2744
* Multimedia: The X-Files / Q2744
# The World Factbook

The World Factbook edo CIA World Factbook (euskaraz: "Gertaeren liburua") AEBetako Inteligentzia Agentzia Zentralak urtero ateratzen duen argitalpen bat da, almanaka gisa, eta hainbat herrialderen informazioa izaten du. Factbookak munduko herrialde bakoitzaren demografia, kokapena, telekomunikazioen gaitasuna, gobernua,industria,gaitasun militarra eta abar laburbiltzen du bizpahiru orrialdeetan.
CIAk World Factbook prestatzen du Ameriketako Estatu Batuetako Gobernuaren pertsonalak erabiltzeko, baina jabetza publikokoa da.
Gaur egun, World Factbookeko web orrialdea bi astean behin eguneratzen da. Argitalpen idatzia urtero eguneratzen jarraitzen da, urtarrilaren batetik aurrera daukaten informazioa erabiltzen da urte erdian argitalpena egiteko.
World Factbook, 1975. urtetik jabetza publikokoa da, eta 1994. urtetik webgunea ere existitzen da. Web orrialdeak hilabetero, 6 miloi bisita, bataz beste izaten du. Horretaz aparte, beste formatu batzuetan ere editatzen da: CD-ROM, mikrofitxak eta zinta magnetikoa.

## Kanpo estekak

* Egungo CIA World Factbook
* Datuak: Q11191
* Multimedia: World Factbook / Q11191
# Süderau

Süderau'

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q634533
* Multimedia: Süderau / Q634533
# Süderende

Süderende Alemaniako udalerria da. Schleswig-Holstein estatuan dago, [[Nordfriesland (barrutia)|Nordfriesland]] barrutian. 2014an 179 biztanle zituen 2,59 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q21046
* Multimedia: Süderende / Q21046
# Süd-Tiroler Freiheit

Süd-Tiroler Freiheit (euskaraz: «Hego Tiroleko Askatasuna») Hego Tirolgo alderdi politiko abertzalea da, Italiaren menpeko Hego Tirola Austriako Tirolarekin batu nahi duena. 2007an sortua, ez du onartzen XX. mendearen hasieran gauzatu zen Tirolaren banaketa artifiziala (Iparraldea Austrian geratu zen, eta Hegoaldea Italiaren menpe). Era berean, gehiengo alemaniar hiztunen hizkuntza-eskubideak defendatzen ditu eta elebakartasuna aldarrikatzen du eskualde horrentzat.
Ospetsua izan zen 2007ko udan antolatu zuen kanpaina, "Hego Tirola ez da Italia" eslogan kartel ugaritan jarriz gune turistiko nagusietan.
2013ko hauteskunde lokaletan laugarren indar bozkatuena izan zen (botoen %7,2), Südtiroler Volkspartei indartsuaren, Die Freiheitlichen eskuin muturrekoaren eta Berdeen atzean.
Eva Klotz politikari abertzale tiroldarrak taldea zuzendu zuen bere hasierako urteetan.
Europako Parlamentuan Süd-Tiroler Freiheit Europako Aliantza Askea taldean dago, estaturik gabeko nazioen beste alderdi abertzaleekin batera.

## Kanpo estekak

* Datuak: Q2300128
# Südeichsfeld

Südeichsfeld Alemaniako udalerria da. Turingia estatuan kokatuta dago, Unstrut-Hainich-Kreis barrutian. 2014an 6.895 biztanle zituen 59,89 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q558787
* Multimedia: Südeichsfeld / Q558787
# Süderbrarup

Süderbrarup Alemaniako udalerria da. Schleswig-Holstein estatuan kokatuta dago, [[Schleswig-Flensburg barrutia|Schleswig-Flensburg]] barrutian. 2014an 4.112 biztanle zituen 8,1 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q559153
* Multimedia: Süderbrarup / Q559153
# Süderdeich

Süderdeich Alemaniako udalerria da. Schleswig-Holstein estatuan dago, [[Dithmarschen (barrutia)|Dithmarschen]] barrutian. 2014an 467 biztanle zituen 6,64 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q551694
* Multimedia: Süderdeich / Q551694
# Süderfahrenstedt

Süderfahrenstedt Alemaniako udalerria da. Schleswig-Holstein estatuan kokatuta dago, [[Schleswig-Flensburg barrutia|Schleswig-Flensburg]] barrutian. 2014an 486 biztanle zituen 9,15 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q557115
* Multimedia: Süderfahrenstedt / Q557115
# Südbrookmerland

Südbrookmerland Alemaniako udalerria da. Saxonia Beherea estatuan kokatuta dago, [[Aurich barrutia|Aurich]] barrutian. 2014an 18.509 biztanle zituen 96,82 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q137696
* Multimedia: Südbrookmerland / Q137696
# Süddeutsche Zeitung

Süddeutsche Zeitung (ahoskera ˈzyːtˌdɔʏtʃə ˈtsaɪtʊŋ) Alemaniako egunkari beteranoa da, egunero Munichen argitaratua. 1,1 milioi ale saltzen dituenez, herrialdeko egunkaririk nagusienetariko bat da.
Politikoki, liberalismo bultzatzen du.

## Kanpo estekak

* (Alemanez) Egunkariaren webgunea
* Datuak: Q158870
* Multimedia: Süddeutsche Zeitung / Q158870
# Süderdorf

Süderdorf Alemaniako udalerria da. Schleswig-Holstein estatuan dago, [[Dithmarschen (barrutia)|Dithmarschen]] barrutian. 2014an 374 biztanle zituen 16,21 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q546862
* Multimedia: Süderdorf / Q546862
# Timbrelham

Timbrelham, Ingalaterrako Kornualles konderriko herrixka bat da, Lezant parrokian.

## Kanpo estekak

* Datuak: Q7804753
# Timbuktu (2014ko filma)

Timbuktu 2014ko Abderrahmane Sissako mauritaniar zinema zuzendariak zuzendutako film dramatikoa bat da. Ibrahim Ahmed, Toulou Kiki eta Hichem Yacoubi aktoreek antzeztu zuten.
2014ko Canneseko Zinemaldian Urrezko Palmaren sailean lehiatzeko aukeratua izan zen. Urte berdineko Ingelesa ez den hizkuntza batean egindako film onenaren Oscar Sariarako izendatu zuten.

## Argumentua

Oharra: Atal honek istorio osoa edo amaiera argitzen du.
2012. urtea, Maliko Timbuktu hiria jihadisten kontrolpera igaro da. Kidane (Ibrahim Ahmed) basamortuko dunetan lasai bizi da, bere emazte Satima (Toulou Kiki), Toya alaba eta 12 urteko Issam mutiko artzainarekin batera. Baina hiriko biztanleak jihadistek inposaturiko izuaren erregimena jasaten dute: musika entzutea, barre egitea, erretzea, bai eta futbolera jokatzea ere guztiz debekatuak daude. Emakumeak ahal duten heinean duintasunez aurre egiten saiatzen diren itzalak bilakatu dira. Egunero, edonola antolaturiko islamiar epaitegiek epai absurdo nahiz zigor tragiko eta latzak agintzen dituzte. Timbuktun nagusi den kaosak Kidanen bizimoduan eraginik ez duela dirudi, baina egun batez bere behi gogokoena hil duen Amadou (Omar Haidara) arrantzalea istripuz eta nahigabean hilko du. Orain atzerritar okupatzaileek inposaturiko lege zorrotzei aurre egin beharko die, xariaren legeak erailketa leporatzen baitio.

## Aktoreak

* Ibrahim Ahmed: Kidane.
* Toulou Kiki: Satima.
* Abel Jafri: Abdelkrim.
* Fatoumata Diawara: Fatou (abeslaria).
* Hichem Yacoubi: Yihadista.
* Kettly Noël: Zabou.
* Omar Haidara: Amadou
* Damien Ndjie: Abu Jaafar

## Kanpo estekak

* Timbuktu filmaren iragarkia ikusgai. Youtube.com
* Timbuktu filmaren IMDBko fitxa irakurgai (Ingelesez)
* Datuak: Q16653473
# Timburi

Timburi Brasilgo udalerri bat da, São Pauloko estatuan kokatua. 2.464 biztanle ditu 196,79 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1760263
* Multimedia: Timburi / Q1760263
# Timbé do Sul

Timbé do Sul Brasilgo udalerri bat da, Santa Catarina estatuan kokatua. 5.386 biztanle ditu 330,089 km²ko eremuan.

## Ikus, gainera

* Santa Catarina

## Kanpo estekak

* Datuak: Q1799417
* Multimedia: Timbé do Sul / Q1799417
# Timblin (Pennsylvania)

Timblin Pennsylvaniako borough bat da. Jefferson konderrian kokatua dago. 2010ean 157 biztanle zituen, 2,47 kilometro koadrotan banatuta.

## Ikus, gainera

* Jefferson konderria

## Kanpo estekak

* Datuak: Q1181492
# Timbó (Santa Catarina)

Timbó Brasilgo udalerri bat da, Santa Catarina estatuan kokatua. 46.099 biztanle ditu 127,405 km²ko eremuan.

## Ikus, gainera

* Santa Catarina

## Kanpo estekak

* Datuak: Q773783
* Multimedia: Timbó (Santa Catarina) / Q773783
# Timbó Grande

Timbó Grande Brasilgo udalerri bat da, Santa Catarina estatuan kokatua. 7.342 biztanle ditu 598,473 km²ko eremuan.

## Ikus, gainera

* Santa Catarina

## Kanpo estekak

* Datuak: Q614626
* Multimedia: Timbó Grande / Q614626
# Timbuktu eskualdea

Timbuktu Mali ipar-mendebaldeko eskualdea da. Hegoaldean Ségou eta Mopti eskualdeekin du muga, ekialdean Gao eta Kidalekin, ipar-ekialde eta iparraldean Aljeriarekin eta mendebaldean Mauritaniarekin. 496.611 km²ko azalera du eta 2009an 681.691 biztanle zituen. Hiriburua Timbuktu da.

## Geografia

Eskualdearen gehiena basamortua da. Hegoaldean, ordea, Niger ibaiak, honen barne deltak eta beste ibaiadar eta aintzira batzuek nekazaritzaren garapena ahalbidetzen dute.

## Banaketa administratiboa

Timbuktu eskualdea bost barrutitan (cercle) banaturik dago: Tombouctou, Diré, Niafunké, Goundam eta Gourma-Rharous.

## Erreferentziak

* Artikulu hau hasteko Frantsesezko Wikipediako Région de Tombouctou artikuluko informazioa erabili zen.
* ↑ Euskaltzaindia. (2012-03-30). 167. araua: Saharaz hegoaldeko Afrikako toponimia. .

## Kanpo estekak

* Datuak: Q339462
* Multimedia: Tombouctou Region / Q339462
# The Dukes of Hazzard abestia (Good Ol' Boys)

The Dukes of Hazzard abestia (Good Ol' Boys), The Dukes of Hazzard estatubatuar telesail ospetsuaren country abestia da. Waylon Jennings estatubatuar musikariak konposatu eta abestu zuen. Gaur egun abestia telesailari guztiz lotua dago, berau entzun eta jendeak telesaila oroitarazten baitu.
1980ko Music Man diskoan argitaratu zuen.

## Kanpo estekak

* The Dukes of Hazzard telesailaren sarrera eta The Dukes of Hazzard abestia (Good Ol' Boys) entzungai eta ikusgai, Youtube.com (Ingelesez)
* The Dukes of Hazzard abestia (Good Ol' Boys) entzungai, Youtube.com (Ingelesez)
* Datuak: Q2265072